pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผยบทวิเคราะห์เศรษฐกิจอีสานไตรมาสแรกปี 2566 จาก ISAN Insight and Outlook ระบุ เศรษฐกิจภาคอีสานสะท้อนแนวโน้มขยายตัวอย่างต่อเนื่อง สะท้อนผลการพัฒนาเศรษฐกิจที่เป็นประโยชน์
วันอาทิตย์ที่ 16 เมษายน 2566
16/04/2566
โฆษกรัฐบาลเผยบทวิเคราะห์เศรษฐกิจอีสานไตรมาสแรกปี 2566 จาก ISAN Insight and Outlook ระบุ เศรษฐกิจภาคอีสานสะท้อนแนวโน้มขยายตัวอย่างต่อเนื่อง สะท้อนผลการพัฒนาเศรษฐกิจที่เป็นประโยชน์
โฆษกรัฐบาลเผยบทวิเคราะห์เศรษฐกิจอีสานไตรมาสแรกปี 2566 จาก ISAN Insight and Outlook ระบุ เศรษฐกิจภาคอีสานสะท้อนแนวโน้มขยายตัวอย่างต่อเนื่อง สะท้อนผลการพัฒนาเศรษฐกิจที่เป็นประโยชน์แก่ประชาชนอีสาน
วันนี้ (วันที่ 16 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยข้อมูลจาก ISAN Insight and Outlook คณะเศรษฐศาสตร์ มหาวิทยาลัยขอนแก่น ระบุบทวิเคราะห์เศรษฐกิจอีสานไตรมาสแรกปี 2566 ว่า เศรษฐกิจอีสานยังขยายตัวต่อเนื่อง จากปัจจัยการสนับสนุนทั้งการบริโภค การลงทุน และการจ้างงาน ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณตัวชี้วัด การวิเคราะห์แนวโน้มทางเศรษฐกิจที่ผ่านมา แสดงถึงการทํางานของรัฐบาลที่เป็นประโยชน์แก่พี่น้องประชาชนเพื่อวิถีชีวิตที่ดีขึ้น
โฆษกประจําสํานักนายกรัฐมนตรีเปิดเผยว่า จากข้อมูล ISAN Insight and Outlook ระบุว่าเศรษฐกิจภาคอีสานสะท้อนแนวโน้มขยายตัวอย่างต่อเนื่องจากปัจจัยสนับสนุนได้แก่ กําลังซื้อที่ขยายตัว ทั้งจากในพื้นที่และนักท่องเที่ยว การลงทุนที่มีแนวโน้มกลับมาฟื้นตัว รวมถึงความเชื่อมั่นของผู้ประกอบการต่อมุมมองเศรษฐกิจที่ปรับดีขึ้น และการจ้างงานที่ปรับตัวดีขึ้นชัดเจน โดยเฉพาะกับภาคการค้าและการท่องเที่ยวนรวมถึงธุรกิจที่เกี่ยวเนื่อง
ทั้งนี้ การบริโภคในภาคอีสานปรับตัวดีขึ้น รวมถึงการเดินทางโดยเฉพาะการเดินทางทางอากาศที่ปรับตัวเพิ่มขึ้นชัดเจน สร้างผลบวกให้กับภาพรวมเศรษฐกิจ ซึ่งรวมถึงความเชื่อมั่นของผู้บริโภคที่ปรับขึ้นอย่างต่อเนื่อง และอยู่ในระดับเชื่อมั่น นอกจากนี้สินเชื่ออุปโภคบริโภคยังขยายตัวเป็นปัจจัยที่เพิ่มกําลังซื้อในช่วงนี้ ส่งผลให้การลงทุนภาคเอกชนอีสานมีแนวโน้นปรับตัวดีขึ้นอย่างต่อเนื่อง จากความเชื่อมั่นผู้ประกอบการทาง SME และภาคอุตสาหกรรมที่อยู่ในระดับเชื่อมั่น รวมถึงแนวโน้มมูลค่าการขอรับ และการออกบัตรส่งเสริมการลงทุนที่สูงขึ้น ซึ่งภาคธุรกิจปรับัวดีขึ้น สะท้อนจากจํานวนนิติบุคคลสะสม และมูลค่าทุนจดทะเบียนที่เพิ่มขึ้น โดยเฉพาะกลุ่มธุรกิจ สุขภาพ และโรงแรม ร้านอาหาร ซึ่งสอดคล้องกับกระแสรักสุขภาพและภาคการท่องเที่ยวที่ฟื้นตัว
ในส่วนของธุรกิจด้านการท่องเที่ยว ปรับตัวดีขึ้นอย่างต่อเนื่อง โดยในปี 2566 คาดว่าจะมีจํานวนผู้เยี่ยมเยือนชาวไทยในภาคอีสานกว่า 35 ล้านคน มีแนวโน้มการฟื้นตัวของการท่องเที่ยวเมืองรองในภาคอีสาน รวมทั้ง ภาคอีสานมีโอกาสจากการท่องเที่ยวรูปแบบความเชื่อ มีจํานวนวัดมากที่สุดในประเทศ มีความพร้อมทั้งสถานที่ และเส้นทาง ถือเป็นปัจจัยที่จะสร้างโอกาส และรายได้สําหรับภาคการท่องเที่ยว
“นายกรัฐมนตรีชื่นชมความพร้อมของทุกภาคส่วนที่ตอบรับการพัฒนาที่รัฐบาลได้กําหนดไว้ ย้ําการทํางานที่ผ่านมาทําเพื่อทุกพื้นที่ในประเทศ เน้นให้เกิดการพัฒนาที่สอดคล้องกับบริบท วัฒนธรรม ความเจริญ ความเหมาะสมในพื้นที่นั้น ๆ ทั้งนี้ เชื่อมั่นว่าตัวเลขการวิเคราะห์ที่เกิดขึ้นจะเป็นกําลังใจให้คนในพื้นที่ เป็นกําลังใจให้ทุกหน่วยงานในการทํางาน และเชื่อมั่นว่าจากแนวทางการทํางานที่ได้วางไว้จะทําให้ภาคอีสานมีเศรษฐกิจที่ดีขึ้นอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ.ห่วงบาดเจ็บ เสียชีวิตจากอุบัติเหตุ “สงกรานต์” พบไม่คาดเบลท์เพิ่มขึ้น 91% เตือนขากลับยึดขับขี่ปลอดภัย
วันอาทิตย์ที่ 16 เมษายน 2566
สธ.ห่วงบาดเจ็บ เสียชีวิตจากอุบัติเหตุ “สงกรานต์” พบไม่คาดเบลท์เพิ่มขึ้น 91% เตือนขากลับยึดขับขี่ปลอดภัย
ปลัดกระทรวงสาธารณสุข เผย อุบัติเหตุช่วง “สงกรานต์” ปีนี้ พบบาดเจ็บ 17,775 ราย เพิ่มขึ้นจากปีก่อน 19% เสียชีวิต 232 ราย ลดลง 26.81% นอนรพ. 3,814 ราย เพิ่มขึ้น 81% ห่วงปัญหาบาดเจ็บ เสียชีวิต เหตุพบไม่คาดเข็มขัดนิรภัยเพิ่มขึ้นถึง 91%
ปลัดกระทรวงสาธารณสุข เผย อุบัติเหตุช่วง “สงกรานต์” ปีนี้ พบบาดเจ็บ 17,775 ราย เพิ่มขึ้นจากปีก่อน 19% เสียชีวิต 232 ราย ลดลง 26.81% นอนรพ. 3,814 ราย เพิ่มขึ้น 81% ห่วงปัญหาบาดเจ็บ เสียชีวิต เหตุพบไม่คาดเข็มขัดนิรภัยเพิ่มขึ้นถึง 91% เตือนขากลับ ขับไม่ดื่ม ดื่มไม่ขับ สวมหมวกนิรภัย คาดเข็มขัดนิรภัย ปฏิบัติตามกฎจราจร ง่วงต้องพัก ลดเสี่ยงอุบัติเหตุรุนแรง
วันนี้ (16 เมษายน 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข ได้รวบรวมข้อมูลผู้บาดเจ็บและเสียชีวิตจากอุบัติเหตุทางถนนในช่วงเทศกาลสงกรานต์ ตั้งแต่วันที่ 11 - 16 เมษายน 2566 ช่วงเวลา 08.00 น. พบว่า มีผู้บาดเจ็บสะสม 17,775 ราย เพิ่มขึ้นจากปี 2565 คิดเป็น 19.26% มีผู้เสียชีวิตสะสม 232 ราย ลดลงจากปีก่อน 26.81% ต้องเข้ารับการรักษาในโรงพยาบาลสะสม 3,814 ราย เพิ่มขึ้น 81.84% โดยจังหวัดที่เสียชีวิตสูงสุด 3 อันดับ ได้แก่ นครราชสีมา 12 ราย เชียงราย 9 ราย ปทุมธานีและเชียงราย จังหวัดละ 8 ราย ส่วนจังหวัดที่บาดเจ็บสูงสุด 3 อันดับ ได้แก่ เชียงใหม่ 811 ราย นครราชสีมา 782 ราย และขอนแก่น 665 ราย
“ปัจจัยเสี่ยงที่ทําให้เกิดอุบัติเหตุจนได้รับบาดเจ็บและเสียชีวิต ยังคงเป็นการดื่มเครื่องดื่มแอลกอฮอล์ ไม่คาดเข็มขัดนิรภัย และไม่สวมหมวกนิรภัย ซึ่งพบว่าเพิ่มขึ้นจากปี 2565 คิดเป็น 10.77% 91.95% และ 31.51% ตามลําดับ ซึ่งการดื่มแล้วขับทําให้ขาดสติ ความสามารถในการขับขี่ลดลง จึงเน้นย้ําเรื่องขับไม่ดื่ม ดื่มไม่ขับ ส่วนการไม่คาดเข็มขัดนิรภัยและไม่สวมหมวกนิรภัย ยิ่งส่งผลให้การบาดเจ็บมีความรุนแรงเพิ่มขึ้น” นพ.โอภาสกล่าว
นพ.โอภาสกล่าวต่อว่า วันที่ 16-17 เมษายน 2566 เป็นช่วงที่ประชาชนเริ่มเดินทางกลับจากภูมิลําเนาหรือจากการไปท่องเที่ยว ทําให้สภาพการจราจรมีความแออัด ประกอบกับอากาศที่ร้อนทําให้อ่อนเพลียระหว่างขับรถได้ง่าย และบางพื้นที่มีพายุฤดูร้อน ทําให้มีฝนตก การขับรถจึงยิ่งต้องเพิ่มความระมัดระวัง โดยขอให้ผู้ขับขี่พักผ่อนให้เพียงพอก่อนการเดินทาง ตรวจเช็คสภาพรถให้มีความพร้อม ไม่ดื่มเครื่องดื่มแอลกอฮอล์ คาดเข็มขัดนิรภัย และสวมหมวกนิรภัย ซึ่งจะช่วยลดความรุนแรงลงหากเกิดอุบัติเหตุ ไม่ขับรถเร็วเกินกําหนด ปฏิบัติตามกฎจราจรอย่างเคร่งครัด หากมีอาการอ่อนล้า ง่วง ให้แวะจอดพักผ่อนเพื่อป้องกันการหลับใน ทั้งหมดนี้จะช่วยให้เดินทางกลับอย่างปลอดภัยในช่วงเทศกาล ส่วนข้อกังวลเรื่องโควิด 19 ที่อาจเพิ่มขึ้น ขอให้เฝ้าสังเกตอาการตนเอง 7 วัน หากมีไข้ ไอ น้ํามูก หรืออาการระบบทางเดินหายใจ ให้ตรวจ ATK ระหว่างนี้ให้หลีกเลี่ยงการใกล้ชิดผู้สูงอายุ และผู้มีโรคประจําตัวเรื้อรัง
************************************************ 16 เมษายน 2566
รัฐบาลไทย-ข่าวทำเนียบรัฐบาล-กรมการขนส่งทางบก อำนวยความสะดวกประชาชนที่เดินทางกลับจากช่วงเทศกาลสงกรานต์ 2566 เผยผลตรวจความพร้อมรถโดยสารและพนักงานขับรถตั้งแต่ วันที่ 11 - 15 เมษายน 2566 ตรวจแล้วกว่า 60,000 คัน
วันอาทิตย์ที่ 16 เมษายน 2566
กรมการขนส่งทางบก อํานวยความสะดวกประชาชนที่เดินทางกลับจากช่วงเทศกาลสงกรานต์ 2566 เผยผลตรวจความพร้อมรถโดยสารและพนักงานขับรถตั้งแต่ วันที่ 11 - 15 เมษายน 2566 ตรวจแล้วกว่า 60,000 คัน
...
กรมการขนส่งทางบก อํานวยความสะดวกประชาชนที่เดินทางกลับจากช่วงเทศกาลสงกรานต์ 2566 จัดรถโดยสารเพิ่มเติมสําหรับจังหวัดที่มีการเดินทางหนาแน่น เผยผลตรวจความพร้อมรถโดยสารและพนักงานขับรถ ณ สถานีขนส่งผู้โดยสาร และจุดจอด จุดตรวจทั่วประเทศสะสมตั้งแต่วันที่ 11 -15 เมษายน2566 ตรวจแล้วกว่า 60,000 คัน
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคมเปิดเผยว่า กรมการขนส่งทางบก ได้ดําเนินการตามมาตรการอํานวยความสะดวกและปลอดภัย ช่วงเทศกาลสงกรานต์ 2566 โดยมีมาตรการตรวจความพร้อมรถโดยสารสาธารณะและพนักงานขับรถ ณ สถานีขนส่งผู้โดยสาร และจุดจอด จุดตรวจ Checking Point และ Rest Area รวม 219 จุด ทั่วประเทศ ระหว่างวันที่ 11 - 17 เมษายน 2566 เพื่อให้พี่น้องประชาชน “เดินทางสะดวก ปลอดภัย ห่างไกลโควิด-19” ตลอดช่วงเทศกาลสงกรานต์ และเน้นย้ําให้ผู้ประกอบการขนส่ง ผู้ให้บริการสถานีขนส่งผู้โดยสารและจุดจอดทุกแห่ง ตรวจความพร้อมของรถและความพร้อมของผู้ขับรถก่อนออกเดินทาง ตามแบบ Checklist เช่น การมีใบอนุญาตขับรถที่ถูกต้อง ตรวจความพร้อมด้านร่างกาย และการตรวจวัดระดับแอลกอฮอล์ในลมหายใจ ต้องเป็นศูนย์มิลลิกรัมเปอร์เซ็นต์ ชั่วโมงการขับรถไม่เกินที่กฎหมายกําหนด รถโดยสารสาธารณะทุกคันต้องมีสภาพมั่นคงแข็งแรงทั้งสภาพตัวรถภายนอกและภายใน รวมทั้งอุปกรณ์เพื่อความปลอดภัยต่างๆ ต้องพร้อมใช้งานอยู่เสมอ พร้อมจัดเจ้าหน้าที่ให้คําแนะนําและให้ความรู้แก่ผู้โดยสารกรณีเกิดเหตุฉุกเฉิน และขอให้ผู้โดยสารทุกที่นั่งคาดเข็มขัดนิรภัยตลอดการเดินทาง เพื่อป้องกันการบาดเจ็บและเสียชีวิตเมื่อรถเกิดอุบัติเหตุ และปฏิบัติตามมาตรการป้องกันการแพร่ระบาดของโควิด-19 เป็นต้น สําหรับ ผลดําเนินการตรวจความพร้อม ในวันที่ 15 เมษายน 2566 ตรวจรถโดยสารสาธารณะและพนักงานขับรถแล้ว 13,506 คัน ไม่พบรถบกพร่อง ส่วนการตรวจความพร้อมพนักงานขับรถ จํานวน 13,506 ราย มีความพร้อมในการให้บริการทุกรายและไม่พบพนักงานขับรถบกพร่องในการปฏิบัติหน้าที่ โดยมีการตรวจความพร้อมของรถโดยสารสาธารณะสะสมตั้งแต่วันที่ 11 -15 เมษายน2566 แล้ว 66,455 คัน
อธิบดีกรมการขนส่งทางบก กล่าวเพิ่มเติมว่า ในส่วนผลการดําเนินการติดตามตรวจสอบการเดินรถโดยสารสาธารณะและรถบรรทุก ด้วยระบบ GPS Tracking ผ่านศูนย์บริหารจัดการเดินรถด้วยระบบ GPS จํานวน 44,876 คัน พบการใช้ความเร็วเกินกฎหมายกําหนด จํานวน 127 คัน ผลตรวจสอบการใช้ความเร็วรถโดยสารและรถบรรทุก ด้วยกล้องเลเซอร์ บนถนนสายหลักและสายรองทั่วประเทศ จํานวน 2,191 คัน พบการใช้ความเร็วเกินกฎหมายกําหนด 26 คัน กรมการขนส่งทางบกจะประสานผู้ประกอบการขนส่ง เจ้าหน้าที่ตํารวจ และหน่วยงานที่เกี่ยวข้องเพื่อระงับการใช้ความเร็ว ควบคู่กับมาตรการบังคับใช้กฎหมายอย่างเคร่งครัด สําหรับการร้องเรียนเกี่ยวกับรถโดยสารสาธารณะแล้ว ได้รับเรื่องร้องเรียนแล้ว จํานวน 22 เรื่อง ร้องเรียนสูงสุด 3 อันดับคือเรื่อง ขับรถประมาท/น่าหวาดเสียว รองลงมา คือ ไม่หยุดรับส่งผู้โดยสารที่ป้ายหยุดรถ และผู้ประจํารถแสดงกิริยาวาจาไม่สุภาพ/แต่งกายไม่เรียบร้อย กรมการขนส่งทางบกจะเร่งติดตามผู้กระทําผิดมาสอบสวนและดําเนินการลงโทษตามกฎหมายต่อไป ทั้งนี้ พบปัญหาจากการใช้บริการรถโดยสารสาธารณะสามารถแจ้งสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย ตลอด 3 ปี โครงการ “พาณิชย์ลดราคา ช่วยประชาชน” ส่งผล กระตุ้นการซื้อขาย ช่วยลดภาระค่าครองชีพประชาชนได้กว่า 16,498 ล้านบาท
วันเสาร์ที่ 15 เมษายน 2566
15/04/2566
โฆษกรัฐบาลเผย ตลอด 3 ปี โครงการ “พาณิชย์ลดราคา ช่วยประชาชน” ส่งผล กระตุ้นการซื้อขาย ช่วยลดภาระค่าครองชีพประชาชนได้กว่า 16,498 ล้านบาท
โฆษกรัฐบาลเผย ตลอด 3 ปี โครงการ “พาณิชย์ลดราคา ช่วยประชาชน” ส่งผล กระตุ้นการซื้อขาย ช่วยลดภาระค่าครองชีพประชาชนได้กว่า 16,498 ล้านบาท
วันที่ 15 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า โครงการ”พาณิชย์ลดราคา ช่วยประชาชน” ตลอดระยะเวลา 3 ปี ซึ่งเริ่มตั้งแต่ปี 2563 เพื่อลดภาระ บรรเทาค่าครองชีพให้กับประชาชนที่ได้รับผลกระทบจากสถานการณ์โควิด-19 ระบาดนั้น รัฐบาลโดยกระทรวงพาณิชย์ได้ดําเนินโครงการเพื่อช่วยลดภาระค่าครองชีพให้กับประชาชนในช่วงวิกฤตโควิด-19 ระลอก 1 ระลอก 2 ระลอก 3 ตั้งแต่ปี 2563 อย่างต่อเนื่อง ซึ่งโครงการนี้ได้รับความร่วมมือจากผู้ผลิต ห้างค้าปลีกค้าส่ง ห้างสรรพสินค้า ห้างท้องถิ่น แพลตฟอร์มออนไลน์ ร้านสะดวกซื้อ นําสินค้ามาลดราคาทั้งออฟไลน์และออนไลน์ เริ่มดําเนินการตั้งแต่ มีนาคม 2563 จนถึง มกราคม 2566 ลดราคาสินค้าและบริการมาแล้วทั้งหมด 23 ครั้ง รวมทั้งสิ้น 33,485,560 รายการ และบริการรวมทั้งสิ้น 1,674 รายการ โดยลดราคาสินค้าตั้งแต่ 32-87% สินค้าที่นํามาลดราคาเป็นสินค้าที่จําเป็นต่อการอุปโภคบริโภค เช่น อาหาร วัตถุดิบ ผัก ผลไม้ ข้าวสาร สินค้าเกษตร ผลิตภัณฑ์เนื้อสัตว์ อุปกรณ์การเรียนการสอน เป็นต้น ทั้งในห้างท้องถิ่น ห้างค้าปลีกค้าส่ง ตลาดสด ตลาดกลาง รวมถึงการซื้อสินค้าและบริการบนแพลตฟอร์มออนไลน์ ซึ่งจากการดําเนินโครงการนี้ที่ผ่านมาสามปี สามารถช่วยประชาชน ลดค่าใช้จ่ายไปได้กว่า 16,498 ล้านบาท
“โครงการพาณิชย์ลดราคา ช่วยประชาชน ที่สามารถช่วยบรรเทาภาระค่าใช้จ่ายของประชาชนได้เป็นจํานวนมาก ในช่วงเวลาที่ประเทศประสบกับความท้าทาย รัฐบาลเข้าใจประชาชน โดยเฉพาะอย่างยิ่งกลุ่มเปราะบาง จึงได้มีแนวทางเพื่อช่วยเหลือประชาชนมาอย่างต่อเนื่อง รวมทั้งเพื่อกระตุ้นการจับจ่ายใช้สอยภายในประเทศ เพิ่มปริมาณเงินหมุนเวียนในระบบเศรษฐกิจไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันกลยุทธ์การพัฒนาเศรษฐกิจของประเทศ เน้นไทยเป็นศูนย์กลางการแพทย์ สร้างคุณค่าเศรษฐกิจ ส่งเสริมสุขภาพระดับโลก เพิ่มมูลค่าอุตสาหกรรมทางการแพทย์และสุขภาพ
วันอาทิตย์ที่ 16 เมษายน 2566
16/04/2566
โฆษกรัฐบาลเผย นายกฯ ผลักดันกลยุทธ์การพัฒนาเศรษฐกิจของประเทศ เน้นไทยเป็นศูนย์กลางการแพทย์ สร้างคุณค่าเศรษฐกิจ ส่งเสริมสุขภาพระดับโลก เพิ่มมูลค่าอุตสาหกรรมทางการแพทย์และสุขภาพ
โฆษกรัฐบาลเผย นายกฯ ผลักดันกลยุทธ์การพัฒนาเศรษฐกิจของประเทศ เน้นไทยเป็นศูนย์กลางการแพทย์ สร้างคุณค่าเศรษฐกิจ ส่งเสริมสุขภาพระดับโลก เพิ่มมูลค่าอุตสาหกรรมทางการแพทย์และสุขภาพ
วันนี้ (วันที่ 16 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผลักดันการพัฒนาเศรษฐกิจของประเทศอย่างต่อเนื่อง โดยขับเคลื่อนตามเป้าหมายทางการแพทย์ สุขภาพ และเร่งเติมเต็มธุรกิจทางการแพทย์ในไทยให้เป็นศูนย์กลางอาเซียน ผ่านการสร้างมูลค่าจากสินค้าและบริการด้านสุขภาพ ตั้งเป้าเพิ่มสัดส่วนมูลค่าเพิ่ม GDP เป็น ร้อยละ 1.7 ซึ่ง พลเอก ประยุทธ์ จันทร์โอชา ได้กําชับให้สร้างคุณค่าให้แก่สินค้าและบริการเชิงคุณภาพ พร้อมสร้างความเป็นธรรมในการเข้าถึงบริการสุขภาพ และพัฒนาบริหารภาวะฉุกเฉินด้านสุขภาพให้มีความพร้อม รวมทั้ง กระจายผลประโยชน์สู่ภาคส่วนที่เกี่ยวข้องภายในประเทศอย่างทั่วถึงและเป็นรูปธรรม
โดยโฆษกประจําสํานักนายกรัฐมนตรีกล่าวว่า หนึ่งในหมุดหมายสําคัญ คือ การพัฒนาไทยสู่การเป็นศูนย์กลางทางการแพทย์และสุขภาพมูลค่าสูง โดยส่งเสริมการผลิตบุคลากร ยกระดับมาตรฐาน รวมถึงสนับสนุนให้มีการใช้ประโยชน์ ต่อยอดจากผลการศึกษาวิจัยและเทคโนโลยีที่ก้าวหน้ามาใช้ในกระบวนการรักษาพยาบาลเพื่อสร้างมูลค่าเพิ่ม ในการยกระดับสู่การให้บริการบนฐานนวัตกรรมและเทคโนโลยีขั้นสูง เพื่อมุ่งสู่การเป็นศูนย์กลางทางการแพทย์และสุขภาพมูลค่าสูง
สํานักงานสภาพัฒนาการเศรษฐกิจและสังคมแห่งชาติ (สศช.) ถือเป็นหน่วยงานหลักที่กําหนดเป้าหมายการขับเคลื่อนระบบทางการแพทย์ และสุขภาพของไทยให้กลายเป็นศูนย์กลาง ผ่านการสร้างมูลค่าจากสินค้าและบริการด้านสุขภาพ ซึ่งได้ตั้งเป้าเพิ่มสัดส่วนมูลค่าเพิ่ม GDP เป็นร้อยละ 1.7 สร้างองค์ความรู้ด้านการแพทย์และสาธารณสุข สร้างความเป็นธรรมในการเข้าถึงบริการสุขภาพ และพัฒนาบริหารภาวะฉุกเฉินด้านสุขภาพให้มีความพร้อม
นอกจากนี้ จากข้อมูลพบว่า มูลค่าของตลาดอุตสาหกรรมความงามไทยเติบโตขึ้นร้อยละ 5 มูลค่าสูงกว่า 1.4 แสนล้านบาท โดยคาดการณ์ว่า ไทยมีศักยภาพมากพอในการเป็นศูนย์กลางด้านความงามของอาเซียน เพราะตลาดผลิตภัณฑ์ประเภทเครื่องสําอางเติบโตขยายตัวมากที่สุดในกลุ่มอาเซียน อย่างไรก็ตามในปี พ.ศ. 2570 คาดการณ์ว่าผลิตภัณฑ์ดูแลผิวจะมีมูลค่าเพิ่มขึ้น 1.6 แสนล้านบาท
“รัฐบาลได้เตรียมความพร้อมเพื่อรับมือกับการเปลี่ยนแปลงและความท้าทายภายใต้บริบทโลกใหม่ ที่ส่งผลต่อวิถีการใช้ชีวิตของประชาชน และระบบสุขภาพ รวมทั้ง กําหนดยุทธศาสตร์ เสริมสร้างขีดความสามารถในการแข่งขันให้สูงขึ้นโดยเฉพาะอย่างยิ่งในด้านที่ไทยมีศักยภาพ ทั้งนี้ นายกรัฐมนตรีมุ่งเน้น ระบบบริการสุขภาพที่สมดุล เป็นธรรม ทั้งทางเศรษฐกิจและสุขภาพของคนไทย รวมทั้ง สนับสนุนให้ยกระดับศักยภาพให้ไทยเป็นศูนย์กลางทางการแพทย์และสุขภาพมูลค่าสูงในภูมิภาค” นายอนุชาฯ กล่าว
รัฐบาลไทย-ข่าวทำเนียบรัฐบาล- “ธนกร”เผยนายกฯแสดงความเป็นห่วงหลังเรือประมงหลายลำอับปาง เหตุคลื่นลมแรงนครศรีธรรมราช สั่งลงพื้นที่ประสานเร่งช่วยเหลือ
วันอาทิตย์ที่ 16 เมษายน 2566
16/04/2566
“ธนกร”เผยนายกฯแสดงความเป็นห่วงหลังเรือประมงหลายลําอับปาง เหตุคลื่นลมแรงนครศรีธรรมราช สั่งลงพื้นที่ประสานเร่งช่วยเหลือ
“ธนกร”เผยนายกฯแสดงความเป็นห่วงหลังเรือประมงหลายลําอับปาง เหตุคลื่นลมแรงนครศรีธรรมราช สั่งลงพื้นที่ประสานเร่งช่วยเหลือ
วันที่ 16 เม.ย. 2566 นายธนกร วังบุญคงชนะ รมต.ประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานเหตุการณ์คลื่นลมทะเลแรงฝั่งอ่าวไทย ส่งผลให้เรือประมงจํานวนหลายสิบลําอับปางในพื้นที่จ.นครศรีธรรมราช ทั้งที่อ.ปากพนัง อ.ท่าศาลา อ. สิชล อ.เมืองนครศรีธรรมราช และอ.ขนอม จ. นครศรีธรรมราช โดยขณะนี้มีทั้งขึ้นฝั่งช่วยปลอดภัยแลัว ยังติดต่อไม่ได้ ยังไม่ทราบจํานวนผู้สูญหายซึ่งอยู่ระหว่างการค้นหา โดยนายกฯได้แสดงความเป็นห่วง สั่งการให้ตนซึ่งอยู่ที่จ. นครศรีธรรมราชพอดี เข้าไปดูติดตามสถานการณ์ และเร่งประสานให้การช่วยเหลือ
โดยรายงานขณะนี้ นายอภินันท์ เผือกผ่อง ผวจ. นครศรีธรรมราช บัญชาการเหตุการณ์ที่จุดแหลมตะลุมพุก อ.ปากพนัง นายสมพงษ์ มากมณี รองผวจ.นครศรีธรรมราช เป็นผู้บัญชาการเหตุการณ์ อ.สิชล พร้อมกรมป้องกันและบรรเทาสาธารณภัย ตํารวจน้ําศรชล ประมงกู้ชีพ กู้ภัยฯ ผู้นําท้องที่ ท้องถิ่นในพื้นที่
โดยรายงานการช่วยเหลือประชาชนเพิ่มเติม ยังอยู่ในทะเลนอกชายฝั่ง แหลมตะลุมพุก อ.ปากพนัง พบเรือติดอยู่กลางทะเล ขาดการติดต่อแล้ว จํานวน 2 ลํา ลูกเรือ 5 คน ติดต่อได้ แต่เข้าฝั่งไม่ได้ จํานวน 3 ลํา ลูกเรือ 6 คน
อย่างไรก็ตาม ขณะที่ผวจ. นครศรีธรรมราช ได้อํานวยการสั่งการ ประสาน พลเรือโท จรัสเกียรติ ไชยพันธุ์ ผบ.ทัพเรือภาค 2 ขอสนับสนุนเรือตรวจการ จํานวน 2 ลํา เพื่อปฏิบัติการค้นหาผู้สูญหาย (ขณะนี้เดินทางออกมาจากเกาะสมุยแล้ว โดยใช้เวลาประมาณ 2-3 ชม. ถึงที่หมาย) ประสาน พลอากาศเอก พันธ์ภักดี พัฒนกุล ผู้ช่วยผู้บัญชาการทหารอากาศ สั่งการให้ บน. 7 สุราษฎร์ธานี สนับสนุนเฮลิคอปเตอร์ จํานวน 1 ลํา เพื่อปฏิบัติการค้นหาทางอากาศในการระบุเป้าหมายและสนับสนุนชูชีพ ทั้งนี้ หากมีผลความคืบหน้าเป็นประการใด จะรายงานให้ทราบต่อไป
รัฐบาลไทย-ข่าวทำเนียบรัฐบาล-​Govt strives to ensure tourists’ safety and elevate quality of life of local people through implementation of transport infrastructure development projects
วันเสาร์ที่ 15 เมษายน 2566
15/04/2566
​Govt strives to ensure tourists’ safety and elevate quality of life of local people through implementation of transport infrastructure development projects
​Govt strives to ensure tourists’ safety and elevate quality of life of local people through implementation of transport infrastructure development projects
April 14, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about the rising popularity of Koh Kradan in Trang province among tourists, as accommodations in Koh Kradan during Songkran Holiday are fully booked, following the island being ranked by World Beach Guide, a website based in the United Kingdom, as the best of Top 100 beaches on Earth 2023. The Government, through the Marine Department, has planned to upgrade transport network throughout the country. Trang’s Pak Meng Pier, the departure point for longtail boats going to Koh Kradan, has been renovated and reopened in a ceremony chaired by Prime Minister and Defense Minister Gen. Prayut Chan-o-cha on November 16, 2021.
According to the Government Spokesperson, Pak Meng Pier is not only crucial to Trang’s tourism and transport activities, it is also part of the “Andaman Ring Route” to connect air, land and water traveling in Krabi, Phang Nga and Phuket provinces to generate income to local communities, thereby, contributing to the country’s stability, prosperity and sustainability.
The Government is pleased with positive ranking and review of various Thai tourist destinations, and strives to implement transport infrastructure development projects, taking into consideration environmental aspects, to ensure safety of tourists, and elevate quality of life of local people.
รัฐบาลไทย-ข่าวทำเนียบรัฐบาล-กรมเจ้าท่า ออกประกาศงดใช้เรือ และท่าเรือทันที กรณีเหตุเรือราชา 10 จมตะแคงขวา บริเวณหน้าท่าเทียบเรือ จ.สุราษฎร์ธานี
วันอาทิตย์ที่ 16 เมษายน 2566
กรมเจ้าท่า ออกประกาศงดใช้เรือ และท่าเรือทันที กรณีเหตุเรือราชา 10 จมตะแคงขวา บริเวณหน้าท่าเทียบเรือ จ.สุราษฎร์ธานี
...
กรมเจ้าท่า ออกประกาศงดใช้เรือ และท่าเรือทันทีเหตุเรือราชา 10 จมตะแคงขวา บริเวณหน้าท่าเทียบเรือ จ.สุราษฎร์ธานี
วันที่ 16 เมษายน 2566 เวลา 11.00 น. สํานักงานเจ้าท่าภูมิภาคสาขาสุราษฎร์ธานี กระทรวงคมนาคม พบเหตุเรือราชา 10 จมหน้าท่าเรือราชาเฟอร์รี่ จํากัด (มหาชน) ในรูปแบบตะแคงข้างด้านกราบขวาของเรือ จากการตรวจสอบ เรือที่ประสบเหตุ ชื่อ ราชา 10 หมายเลขทะเบียนเรือ 590002932 ประเภทเรือเดินทะเลเฉพาะเขต ประเภทการใช้ บรรทุกคนโดยสารและยานพาหนะ ขนาด 2005 ตันกรอส มีบริษัทราชาเฟอร์รี่ จํากัด (มหาชน) เป็นเจ้าของเรือ สาเหตุเบื้องต้นคาดว่าเรืออาจจะชนกับของแข็งใต้น้ํา บริเวณหน้าท่าเรือ ที่มีระดับน้ําหน้าท่าเรือ ลึกประมาณ 5 - 6 เมตร ตอนนี้เรือสามารถตั้งพื้นได้แล้ว ไม่พบคราบน้ํามันรั่วไหล ไม่มีผู้ได้รับบาดเจ็บ หรือเสียชีวิตแต่อย่างใด
ทั้งนี้ สํานักงานเจ้าท่าภูมิภาค สาขาสุราษฎร์ธานี ได้มีการลงพื้นที่ตรวจสอบ พร้อมออกคําสั่งห้ามใช้เรือลําดังกล่าวและท่าเทียบเรือทันที จนกว่าบริษัทราชาเฟอร์รี่ จํากัด (มหาชน) จะทําการเก็บกู้เรือที่จมตะแคงข้าง ให้กลับสู่สภาวะปกติ พร้อมตรวจสอบหาสาเหตุการจมของเรือ และตรวจความพร้อมของท่าเรือให้ปลอดภัยก่อนใช้งานตามปกติ
รัฐบาลไทย-ข่าวทำเนียบรัฐบาล-กรมเจ้าท่า โดยสำนักงานเจ้าท่าภูมิภาคที่ 7 ดำเนินงานตามมาตรการอำนวยความสะดวกและปลอดภัยทางน้ำในช่วงเทศกาลสงกรานต์ พ.ศ. 2566 ระหว่างวันที่ 11 - 17 เมษายน 2566
วันอาทิตย์ที่ 16 เมษายน 2566
กรมเจ้าท่า โดยสํานักงานเจ้าท่าภูมิภาคที่ 7 ดําเนินงานตามมาตรการอํานวยความสะดวกและปลอดภัยทางน้ําในช่วงเทศกาลสงกรานต์ พ.ศ. 2566 ระหว่างวันที่ 11 - 17 เมษายน 2566
...
กรมเจ้าท่า โดยสํานักงานเจ้าท่าภูมิภาคที่ 7กระทรวงคมนาคม ดําเนินงานตามมาตรการอํานวยความสะดวกและปลอดภัยทางน้ําในช่วงเทศกาลสงกรานต์ พ.ศ. 2566 ระหว่างวันที่ 11 - 17 เมษายน 2566 ในพื้นที่รับผิดชอบ ประจําวันที่ 15 เมษายน 2566 มีรายละเอียดดังต่อไปนี้
1. ตั้งศูนย์อํานวยความสะดวกและความปลอดภัยทางน้ํา ฯ ณ สํานักงานเจ้าท่าภูมิภาคสาขาหนองคาย และจัดตั้งจุดอํานวยความสะดวกและความปลอดภัยทางน้ําใช้เรือตรวจการณ์ จํานวน 1 ลํา เจ็ทสกี 1 ลํา ดังนี้
- ท่าเรือพระธาตุหล้าหนอง อ.เมือง จ.หนองคาย
- หาดคําสมบูรณ์ อ.บึงโขงหลง จ.บึงกาฬ
- ทะเลบัวแดง ต.บ้านเดียม อ.กุมภวาปี จ.อุดรธานี
2. สถิติจํานวนประชาชนและนักท่องเที่ยวที่สัญจรทางน้ํา
- จํานวนเรือ 112 ลํา
- จํานวนผู้โดยสาร 2,349 คน
- จํานวนเที่ยวเรือ 273 เที่ยว
สํานักงานเจ้าท่าภูมิภาคสาขาอุบลราชธานี
1. ออกตรวจตราและกํากับดูแลความปลอดภัยในการสัญจรทางน้ํา ของผู้ประกอบการแพกล/เรือ ดังนี้
- ศูนย์อํานวยความปลอดภัยทางน้ํา หาดพัทยาน้อย อ.สิรินธรจ.อุบลราชธานี มีการให้บริการแพกล จํานวน 70 ลํา ผู้โดยสารประมาณ 1,400 คน
- ศูนย์อํานวยความปลอดภัยทางน้ํา ลําโดมน้อย อ.สิรินธร จ.อุบลราชธานี มีการให้บริการแพกล จํานวน 18 ลํา ผู้โดยสารประมาณ 350 คน
- จุดจอดเรือ จํานวน 5 จุด ให้บริการประชาชนและนักท่องเที่ยว จํานวนเรือ 55 ลํา ให้บริการ จํานวน 41 เที่ยว ผู้ใช้บริการ จํานวน 352 คน
สถิติทั้งหมด
สํานักงานเจ้าท่าภูมิภาคสาขานครราชสีมา
1. ตั้งจุดอํานวยความสะดวกและประชาสัมพันธ์ความปลอดภัยทางน้ํา จํานวน 2 จุด ดังนี้
-เขื่อนลําแชะ บ้านมาบกราด ต.โคกกระชาย อ.ครบุรี จ.นครราชสีมาเรือโดยสาร 30 ลํา ผู้โดยสาร 3,910 คน
-แพอ่างเก็บน้ําห้วยระไซร์ จ.สุรินทร์ ให้บริการ 142 หลังผู้โดยสาร 2,182 คน
สํานักงานเจ้าท่าภูมิภาคสาขานครพนม
1. ตั้งศูนย์อํานวยความสะดวกและความปลอดภัยทางน้ําฯ ณ สํานักงานเจ้าท่าภูมิภาคสาขานครพนม และจัดตั้งจุดอํานวยความสะดวกและความปลอดภัยทางน้ําฯ ในพื้นที่ดังนี้
- หาดแห่ บ้านน้ําก่ํา ตําบลน้ําก่ํา อําเภอธาตุพนม จังหวัดนครพนม
- หาดมโนภิรมย์ บ้านชะโนด ตําบลชะโนด อําเภอหว้านใหญ่ จังหวัดมุกดาหาร
- โป๊ะเทียบเรือ (หนองหาร) อําเภอเมืองสกลนคร จังหวัดสกลนคร
- จุดจอดแพแหล่งท่องเที่ยวแพบ้านท่าวัด ตําบลเหล่าปอแดง อําเภอเมืองสกลนคร จังหวัดสกลนคร
-จุดจอดแพชุมชนท่องเที่ยว OTOP นวัตวิถี (หนองหวาย) ตําบลฝั่งแดง อําเภอธาตุพนม จังหวัดนครพนม
- จํานวนเที่ยวเรือ/แพ 266 เที่ยว
- ผู้โดยสารเรือ/แพ20,303คน
สํานักงานเจ้าท่าภูมิภาคสาขาขอนแก่น
1. ตั้งศูนย์อํานวยความสะดวกและความปลอดภัยทางน้ําฯ ณ สํานักงานเจ้าท่าภูมิภาคสาขาขอนแก่น และจัดตั้งจุดอํานวยความสะดวกและความปลอดภัยทางน้ําฯ ในพื้นที่ จัดเจ้าหน้าที่ เข้าประจําศูนย์อํานวยความสะดวกฯ และจุดอํานวยความสะดวกฯ พร้อมเรือตรวจการณ์เจ้าท่า 184 เรือตรวจการณ์เจ้าท่า 254 และเจ็ทสกีตรวจการณ์เจ้าท่า 287 ออกตรวจตราความปลอดภัยทางน้ํา ดังนี้
1 จุดจอดเรือบางแสนสอง เขื่อนอุบลรัตน์ อําเภออุบลรัตน์ จังหวัดขอนแก่น
- จํานวนเที่ยวเรือโดยสาร 40 เที่ยว
- จํานวนผู้โดยสาร 1,040 คน
2 จุดจอดเรือสะพานเทพสุดา เขื่อนลําปาว อําเภอสหัสขันธ์ จังหวัดกาฬสินธุ์
- จํานวนเที่ยวเรือโดยสาร 35 เที่ยว
- จํานวนผู้โดยสาร 525 คน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการเดินหน้าขยายตลาดและส่งเสริมแรงงานไทยไปทำงานต่างประเทศถูกกฎหมาย ไทยส่งออกแรงงานหลังโควิด-19 แล้วกว่า 1 แสนคน สร้างรายได้กลับเข้าประเทศรวมแล้วกว่า 2.9 แสนล
วันอาทิตย์ที่ 16 เมษายน 2566
16/04/2566
โฆษกรัฐบาลเผย นายกฯ สั่งการเดินหน้าขยายตลาดและส่งเสริมแรงงานไทยไปทํางานต่างประเทศถูกกฎหมาย ไทยส่งออกแรงงานหลังโควิด-19 แล้วกว่า 1 แสนคน สร้างรายได้กลับเข้าประเทศรวมแล้วกว่า 2.9 แสนล
โฆษกรัฐบาลเผย นายกฯ สั่งการเดินหน้าขยายตลาดและส่งเสริมแรงงานไทยไปทํางานต่างประเทศถูกกฎหมาย ไทยส่งออกแรงงานหลังโควิด-19 แล้วกว่า 1 แสนคน สร้างรายได้กลับเข้าประเทศรวมแล้วกว่า 2.9 แสนล้านบาท
วันนี้ (วันที่ 16 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อสถานการณ์แรงงานไทยที่เดินทางไปทํางานต่างประเทศ ในช่วง 2 ปี (2565 – 2566) ภายหลังสถานการณ์โควิด-19 คลี่คลาย โดยนายกรัฐมนตรีขอบคุณการทํางานของหน่วยงานที่เกี่ยวข้องตามนโยบายของรัฐบาล ซึ่งสามารถทําให้ตลาดแรงงานไทยในต่างประเทศขยายตัวต่อเนื่อง มีแรงงานไทยเดินทางไปทํางานต่างประเทศ มากถึง 113,186 คน และส่งเงินกลับเข้าประเทศผ่านระบบธนาคารแห่งประเทศไทย มูลค่ารวมกว่า 299,077 ล้านบาท ถือเป็นส่วนสําคัญในการสนับสนุนการเติบโตทางเศรษฐกิจของประเทศ พร้อมทั้งสั่งการหน่วยงานที่เกี่ยวข้องเดินหน้าขยายตลาดและส่งเสริมแรงงานไทยไปทํางานต่างประเทศ เพื่อให้คนไทยมีงานทํา มีอาชีพ สร้างรายได้และเพิ่มขีดความสามารถในการแข่งขันให้กับประเทศ
โฆษกประจําสํานักนายกรัฐมนตรี กล่าวเพิ่มเติมว่า แรงงานไทยเป็นแรงงานที่มีคุณภาพ มีทักษะฝีมือดี ขยันทํางาน อดทน และเรียนรู้ได้รวดเร็ว ทําให้เป็นที่ต้องการของตลาดแรงงานในต่างประเทศ โดยกระทรวงแรงงาน มีการอนุญาตให้แรงงานไทยเดินทางไปทํางานต่างประเทศ ในปี 2565 จํานวน 88,164 คน และปี 2566 (เดือนมกราคม - มีนาคม) จํานวน 25,022 คน โดยตลาดที่เป็นที่นิยมของแรงงานไทยมากที่สุด 5 ลําดับแรก ได้แก่ ไต้หวัน สาธารณรัฐเกาหลี รัฐอิสราเอล ญี่ปุ่น และมาเลเซีย นอกจากนี้ กระทรวงแรงงานตั้งเป้าหมายจัดส่งแรงงานไทยไปทํางานต่างประเทศ ในปีงบประมาณ 2566 จํานวน 50,000 คน โดยรักษาตลาดแรงงานเดิมที่มีศักยภาพ อาทิ ภาคการเกษตรในรัฐอิสราเอล ภาคอุตสาหกรรมในญี่ปุ่น และภาคก่อสร้าง อุตสาหกรรม และการเกษตรในสาธารณรัฐเกาหลี ควบคู่ไปกับการขยายตลาดแรงงานใหม่ที่มีแนวโน้มความต้องการแรงงานไทย
“นายกรัฐมนตรีให้ความสําคัญและมีนโยบายสนับสนุนให้แรงงานไทยเดินทางไปทํางานในต่างประเทศอย่างถูกต้องตามกฎหมาย เพื่อได้รับการคุ้มครองตามกฎหมาย และปกป้องดูแลแรงงานไทยได้ตามสิทธิ รวมถึงได้รับค่าจ้างที่เหมาะสม ทั้งนี้ รัฐบาลได้สร้างความร่วมมือด้านแรงงานกับหน่วยงานที่เกี่ยวข้องในหลายประเทศ เพื่อจัดหาตลาดที่มีศักยภาพรองรับแรงงานไทย รวมถึงฝึกอบรมเพิ่มทักษะแรงงานไทยให้มีคุณสมบัติตรงตามความต้องการของตลาด ซึ่งจะช่วยเพิ่มโอกาสการจ้างงาน สร้างรายได้ให้กับแรงงานไทย และกระตุ้นเศรษฐกิจ ซึ่งแรงงานไทยในต่างประเทศถือเป็นอีกหนึ่งกําลังสําคัญในการขับเคลื่อนเศรษฐกิจของประเทศ และมีส่วนสําคัญในการพัฒนาวิถีชีวิตคนไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีชวนคนไทยขับขี่ปลอดภัยช่วงเดินทางกลับจากภูมิลำเนาและท่องเที่ยวหลังหยุดยาวสงกรานต์ สังเกตมีอาการโควิดหลังพบปะสังสรรค์หรือไม่ หากสงสัยให้ตรวจคัดกรองเพื่อป้องกันแพร่ระบาดในที่ทำงาน
วันอาทิตย์ที่ 16 เมษายน 2566
16/04/2566
นายกรัฐมนตรีชวนคนไทยขับขี่ปลอดภัยช่วงเดินทางกลับจากภูมิลําเนาและท่องเที่ยวหลังหยุดยาวสงกรานต์ สังเกตมีอาการโควิดหลังพบปะสังสรรค์หรือไม่ หากสงสัยให้ตรวจคัดกรองเพื่อป้องกันแพร่ระบาดในที่ทํางาน
นายกรัฐมนตรีชวนคนไทยขับขี่ปลอดภัยช่วงเดินทางกลับจากภูมิลําเนาและท่องเที่ยวหลังหยุดยาวสงกรานต์ สังเกตมีอาการโควิดหลังพบปะสังสรรค์หรือไม่ หากสงสัยให้ตรวจคัดกรองเพื่อป้องกันแพร่ระบาดในที่ทํางาน
วันนี้ (16 เมษายน 2566) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตั้งแต่วันนี้(16 เม.ย.) ประชาชนที่เดินทางกลับภูมิลําเนา และท่องเที่ยวในช่วงหยุดยาวเทศกาลสงกรานต์จะเริ่มเดินทางกลับเพื่อเตรียมตัวเริ่มงานตามปกติในวันที่ 18 เม.ย. เป็นต้นไป ซึ่งคาดว่าการจราจรโดยเฉพาะเส้นทางเข้าสู่กรุงเทพฯ จะหนาแน่น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กําชับให้หน่วยงานเกี่ยวข้อง อาทิ กระทรวงหาดไทย กระทรวงคมนาคม สํานักงานตํารวจแห่งชาติ ร่วมกันสนับสนับสนุน อํานวยความสะดวกในการเดินทางของประชาชน ทั้งผู้ขับขี่รถยนต์ส่วนบุคคล และผู้ใช้บริการขนส่งสาธารณะ และให้บังคับใช้กฎหมายจราจรที่เข้มงวด เพื่อความปลอดภัยของประชาชนโดยส่วนรวม
พร้อมกันนี้ นายกรัฐมนตรีได้เชิญชวนผู้ใช้รถใช้ถนนขับขี่ด้วยความระมัดวังเพื่อความปลอดภัย เมาไม่ขับ ง่วงไม่ฝืน ควรแวะพักที่สถานีเติมน้ํามัน หรือจุดพักรถที่ทางการจัดไว้ให้ ขับขี่ด้วยความเร็วตามที่กฎหมายกําหนด เมื่อผู้ใช้รถส่วนใหญ่ปฏิบัติตามกฎจราจร อยู่บนความไม่ประมาทจะสามารถลดอุบัติเหตุบนท้องถนนและลดการสูญเสียชีวิต และทรัพย์สินของประชาชนลงได้
น.ส.ไตรศุลี กล่าวว่า นายกรัฐมนตรียังมีความห่วงใยต่อสุขภาพอนามัยของประชาชนหลังจากช่วงเทศกาลสงกรานต์มีการพบปะสังสรรค์และกิจกรรมรวมกลุ่มของคนจํานวนมาก ซึ่งทางกรมควบคุมโรค กระทรวงสาธารณสุขได้มีการประเมินว่าหลังสงกรานต์น่าจะมีจํานวนผู้ป่วยมากขึ้น ดังนั้น ก่อนกลับเข้าทํางานตามปกตินั้นขอให้ปฏิบัติตามข้อแนะนําของกรมควบคุมโรค
โดยให้เฝ้าระวังสังเกตอาการตัวเองภายใน 7 วัน หลีกเลี่ยงสัมผัสหรือใกล้ชิดกับผู้สูงอายุและผู้ป่วยโรคเรื้อรัง หากเริ่มมีอาการไข้ เจ็บคอ มีน้ํามูก คั่นเนื้อคั่นตัว ให้ตรวจ ATK หากผลเป็นบวกก็ให้ปรึกษาแพทย์รักษาตามสิทธิเพื่อไม่ป้องกันไม่ให้เชื้อแพร่ระบาดในที่ทํางาน แต่ไม่แนะนําตรวจ ATK ในขณะที่ยังไม่มีอาการ
อย่างไรก็ตาม เพื่อรับกับจํานวนผู้ติดเชื้อที่คาดจะเพิ่มขึ้น กระทรวงสาธารณสุขได้เตรียมพร้อมรองรับทั้งในส่วนของ ยา เวชภัณฑ์ รวมถึงเตียงผู้ป่วย ซึ่งสามารถรองรับไว้เพียงพอ ไม่เกินศักยภาพของโรงพยาบาล
รัฐบาลไทย-ข่าวทำเนียบรัฐบาล-ก.แรงงาน ผลิตช่างโซล่าเซลล์ ช่วยลดค่าไฟเป็นมิตรกับสิ่งแวดล้อม
วันศุกร์ที่ 28 เมษายน 2566
ก.แรงงาน ผลิตช่างโซล่าเซลล์ ช่วยลดค่าไฟเป็นมิตรกับสิ่งแวดล้อม
กรมพัฒนาฝีมือแรงงาน กระทรวงแรงงาน เร่งพัฒนาช่างโซล่าเซลล์บริการประชาชน ลดค่าไฟบ้าน ลดภาวะโลกร้อนเป็นมิตรกับสิ่งแวดล้อม
รัฐบาลไทย-ข่าวทำเนียบรัฐบาล-สธ. เปิด 7 ศูนย์เปลี่ยนลิ้นหัวใจ “พัลโมนารี” ทางสายสวน ลดอัตราเสียชีวิตผู้ป่วยหัวใจในเด็ก
วันศุกร์ที่ 28 เมษายน 2566
สธ. เปิด 7 ศูนย์เปลี่ยนลิ้นหัวใจ “พัลโมนารี” ทางสายสวน ลดอัตราเสียชีวิตผู้ป่วยหัวใจในเด็ก
.....
เป็นอีกหนึ่งข่าวดี สําหรับผู้ป่วย “โรคหัวใจแต่กําเนิดในเด็ก” สถาบันสุขภาพเด็กแห่งชาติมหาราชินี ได้ลงนามบันทึกความร่วมมือ “จัดตั้งศูนย์เชี่ยวชาญเฉพาะทางด้านการเปลี่ยนลิ้นหัวใจพัลโมนารีทางสายสวนในเด็กและวัยรุ่น (International Training Hub for PPVI)” 7 แห่ง ประกอบด้วย :
.
- ศูนย์ความเป็นเลิศด้านโรคหัวใจเด็ก สถาบันสุขภาพเด็กแห่งชาติมหาราชินี
- ศูนย์โรคหัวใจนราธิวาสราชนครินทร์ โรงพยาบาลสงขลานครินทร์ คณะแพทยศาสตร์ มหาวิทยาลัยสงขลานครินทร์
- ศูนย์ความเป็นเลิศเฉพาะทางด้านโรคหัวใจและหลอดเลือด โรงพยาบาลราชวิถี
- สถาบันโรคทรวงอก
- โรงพยาบาลมหาราชนครราชสีมา
- โรงพยาบาลสุราษฎร์ธานี
- โรงพยาบาลหาดใหญ่
.
การจัดตั้งศูนย์ดังกล่าว จะช่วยให้เกิดการ "พัฒนาทักษะการเปลี่ยนลิ้นหัวใจพัลโมนารี" ทางสายสวนมากขึ้น และ "ลดอัตราการเสียชีวิต" ของผู้ป่วยโรคหัวใจในเด็กและวัยรุ่นของประเทศ
.
โดยในแต่ละปีประเทศไทยมีผู้ป่วยโรคหัวใจพิการแต่กําเนิดที่จําเป็นต้องได้รับการผ่าตัดหัวใจกว่า 4,000 ราย ในจํานวนนี้ต้องกลับมารับการผ่าตัดซ้ํากว่า 400 ราย
.
สําหรับการผ่าตัดเปลี่ยนลิ้นหัวใจพัลโมนารี ก็เพื่อ “ทดแทนลิ้นหัวใจเดิมที่เสื่อมสภาพ เป็นหนึ่งในปัญหาที่ทําให้ผู้ป่วยต้องได้รับการผ่าตัดหัวใจซ้ําบ่อยที่สุด
.
ทั้งนี้ สถาบันสุขภาพเด็กแห่งชาติมหาราชินีได้เริ่มให้บริการเปลี่ยนลิ้นหัวใจพัลโมนารีทางสายสวน ตั้งแต่ปี 56 ปัจจุบันให้การรักษาผู้ป่วยไปแล้ว 50 ราย
.
นอกจากนี้ ยังได้ติดตามอาการผู้ป่วยอย่างต่อเนื่องกว่า 10 ปี พบว่า ลิ้นหัวใจที่เปลี่ยนให้ผู้ป่วย “ใช้งานได้อย่างมีประสิทธิภาพ” และใช้ชีวิตได้เป็นปกติ สามารถประกอบอาชีพดูแลตนเองและครอบครัวได้
.
อ่านเพิ่มเติม คลิก https://www.thaigov.go.th/news/contents/details/67635
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธอส. พัฒนา 3 ฟังก์ชั่นใหม่ใน Application : GHB ALL GEN ยกระดับการบริการด้านดิจิทัล ครบ จบ ในแอปเดียว
วันศุกร์ที่ 28 เมษายน 2566
28/04/2566
ธอส. พัฒนา 3 ฟังก์ชั่นใหม่ใน Application : GHB ALL GEN ยกระดับการบริการด้านดิจิทัล ครบ จบ ในแอปเดียว
ธอส. ยกระดับการให้บริการด้านดิจิทัลไปอีกขั้น ด้วยการพัฒนา 3 ฟังก์ชั่นใหม่ ใน Application : GHB ALL GEN ตอบโจทย์ความต้องการของลูกค้าทุก GEN ดาวน์โหลดเพื่อรับประสบการณ์ใหม่ได้แล้ววันนี้!!
ธนาคารอาคารสงเคราะห์ (ธอส.) ยกระดับการให้บริการด้านดิจิทัลไปอีกขั้น ด้วยการพัฒนา 3 ฟังก์ชั่นใหม่ ใน Application : GHB ALL GEN ตอบโจทย์ความต้องการของลูกค้าทุก GEN ประกอบด้วย ขอสินเชื่อ, เปิดบัญชีเงินฝากประจําดิจิทัล (D-Fixed) และ ฝาก-โอน เงินฝากออมทรัพย์พิเศษ/ซุปเปอร์ออมทรัพย์พิเศษ ดาวน์โหลดเพื่อรับประสบการณ์ใหม่ได้แล้ววันนี้!!
ธนาคารอาคารสงเคราะห์ (ธอส.) ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” พร้อมพัฒนาด้านดิจิทัล ด้วยการเพิ่ม 3 ฟังก์ชั่นใหม่ใน Application : GHB ALL GEN เป็นการยกระดับการให้บริการลูกค้าให้ได้รับความสะดวก รวดเร็ว โดยไม่ต้องเดินทางมาที่สาขา ตอบโจทย์ไลฟ์สไตล์ของลูกค้าทุก GEN มากขึ้น ซึ่งเป็นส่วนหนึ่งในการสนับสนุนการมุ่งสู่การก้าวเป็นธนาคารที่ดีที่สุดสําหรับการมีบ้านตามวิสัยทัศน์ของ ธอส. ต่อไป โดย 3 ฟังก์ชั่นใหม่ ประกอบด้วย
1. ขอสินเชื่อ ยื่นเอกสารง่ายๆ รู้ผลไว สะดวก รวดเร็ว เพียงกดเมนูขอสินเชื่อ จากนั้นกรอกข้อมูลและอัปโหลดเอกสารส่วนตัว เอกสารแสดงรายได้ และข้อมูลหลักประกันในการยื่นขอสินเชื่อ จากนั้นลูกค้าสามารถติดตามผลการยื่นขอสินเชื่อได้ด้วยตนเองตลอด 24 ชั่วโมง
2. เปิดบัญชีเงินฝากประจําดิจิทัล (D-Fixed) ออมเงินได้ง่าย ๆ ให้ผลตอบแทนสูง โดยไม่ต้องเดินทางมาที่สาขา พิเศษ!! ผู้ที่สนใจสามารถเปิดบัญชีได้แล้วตั้งแต่วันนี้เป็นต้นไปกับเงินฝากประจํา D-Fixed 3 เดือน และ 12 เดือน ที่ให้ผลตอบแทนดอกเบี้ยสูงกว่าอัตราดอกเบี้ยเงินฝากประจํา 0.25% ต่อปี (เงื่อนไขเป็นไปตามที่ธนาคารกําหนด)
3. ฝาก-โอน เงินฝากออมทรัพย์พิเศษ และซุปเปอร์ออมทรัพย์พิเศษ เพิ่มความสะดวกให้กับลูกค้า ในการฝาก หรือ โอนเงินฝากออมทรัพย์พิเศษ และซุปเปอร์ออมทรัพย์พิเศษ ได้ด้วยตนเองผ่านแอป GHB ALL GEN โดยไม่ต้องเดินทางมาที่สาขา จากเดิมที่ต้องดําเนินการผ่านสาขาธนาคารเท่านั้น
ทั้งนี้ ลูกค้าสามารถดาวน์โหลด Application : GHB ALL GEN ได้ที่ App Store, Google Play และ App Gallery สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือที่ G H Bank Call Center โทร 0-2645-9000 หรือติดตามข้อมูลข่าวสารของธนาคารได้ที่ Facebook Fanpage ธนาคารอาคารสงเคราะห์ และ www.ghbank.co.th
รัฐบาลไทย-ข่าวทำเนียบรัฐบาล-​ความสัมพันธ์ระหว่างไทยและอิสราเอล
วันศุกร์ที่ 28 เมษายน 2566
​ความสัมพันธ์ระหว่างไทยและอิสราเอล
วันพฤหัสบดีที่ ๒๗ เมษายน ๒๕๖๖ เวลา ๑๐.๓๐ น. พลเอก สนิธชนก สังขจันทร์ ปลัดกระทรวงกลาโหม ให้การต้อนรับ นาวาอากาศโท (ทอ.) Matan Sagi (มาทาน ซากี) ผู้ช่วยทูตทหาร อิสราเอล ณ กรุงเทพฯ (ซึ่งมีถิ่นพํานัก ณ กรุงฮานอย) ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมได้กล่าวยินดีต้อนรับผู้ช่วยทูตทหาร อิสราเอล ณ กรุงเทพฯ ในโอกาสเข้ารับตําแหน่งใหม่ ซึ่งจากประสบการณ์การปฏิบัติหน้าที่ในตําแหน่งสําคัญต่างๆ จึงเชื่อมั่นว่าจะสามารถพัฒนาและส่งเสริมความสัมพันธ์ระหว่างสองประเทศให้มีความแน่นแฟ้นมากยิ่งขึ้น
ไทยและอิสราเอล มีความสัมพันธ์อันดีที่ได้ดําเนินมาอย่างราบรื่นบนพื้นฐานของความเป็นมิตรประเทศตลอด ๖๙ ปีที่ผ่านมา และได้มีการพัฒนาความร่วมมือระหว่างกันมาอย่างต่อเนื่อง อาทิ ด้านความมั่นคง ด้านแรงงาน ด้านการศึกษา ด้านเศรษฐกิจ และอุตสาหกรรม
โดยขอชื่นชมอิสราเอลที่มีความเชี่ยวชาญและความก้าวหน้าในการพัฒนาประเทศในมิติต่าง ๆ ซึ่งจะเป็นประโยชน์กับไทยในการเรียนรู้ และแลกเปลี่ยนข้อมูล อาทิ ด้านความมั่นคงและข่าวกรองด้านวิทยาศาสตร์เทคโนโลยีและนวัตกรรม โดยเฉพาะด้านการแพทย์ การเกษตร และความมั่นคงด้านไซเบอร์ ทั้งนี้ กระทรวงกลาโหมยินดีที่จะสนับสนุนการปฏิบัติหน้าที่อย่างเต็มที่ เพื่อสานต่อความสัมพันธ์อันดีระหว่างกันต่อไป
รัฐบาลไทย-ข่าวทำเนียบรัฐบาล-ขสมก. ยกเลิกการจัดเดินรถเฉพาะกิจ (เส้นทางธรรมดา) เส้นทางสถานีกลางกรุงเทพอภิวัฒน์ - สถานีรถไฟกรุงเทพ (หัวลำโพง)
วันศุกร์ที่ 28 เมษายน 2566
ขสมก. ยกเลิกการจัดเดินรถเฉพาะกิจ (เส้นทางธรรมดา) เส้นทางสถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง)
ตั้งแต่วันที่ 30 เมษายน 2566 เป็นต้นไป
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่การรถไฟแห่งประเทศไทย มีการเปลี่ยนแปลงต้นทาง/ปลายทางกลุ่มขบวนรถด่วนพิเศษ ด่วน เร็ว จากสถานีรถไฟกรุงเทพ (หัวลําโพง) ไปที่สถานีกลางกรุงเทพอภิวัฒน์ ตั้งแต่วันที่ 19 มกราคม 2566 โดยองค์การขนส่งมวลชนกรุงเทพ (ขสมก.) ได้จัดเดินรถโดยสารวิ่งรับ - ส่งประชาชน ระหว่างสถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง) เพื่อเป็นการอํานวยความสะดวกในการเดินทางให้กับประชาชน โดยไม่คิดค่าบริการ จํานวน 2 เส้นทาง ได้แก่
1. รถ Shuttle Bus (ขึ้นทางด่วน) ให้บริการด้วยรถโดยสารปรับอากาศแบบชานต่ํา
2. รถเฉพาะกิจ (เส้นทางธรรมดา) ให้บริการด้วยรถโดยสารธรรมดา และรถโดยสารปรับอากาศยูโรทู โดยจอดให้บริการเฉพาะจุดที่กําหนด
อย่างไรก็ตาม เนื่องจาก ขสมก. มีรถโดยสารประจําทาง สาย 49 เส้นทางสถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง) ให้บริการอยู่แล้ว อีกทั้งเพื่อให้การจัดเดินรถ Shuttle Bus สอดคล้องกับเวลาให้บริการของขบวนรถไฟ ขสมก. จึงขอยกเลิกการจัดเดินรถเฉพาะกิจ (เส้นทางธรรมดา) และขอปรับเวลาการให้บริการรถ Shuttle Bus (ขึ้นทางด่วน) เป็นตั้งแต่เวลา 05.00 - 21.00 น. (งดให้บริการช่วงเวลา 04.30 - 04.45 น. และ 22.00 - 23.00 น. ทั้งเที่ยวไปและเที่ยวกลับ ส่วนช่วงเวลาอื่น ๆ ยังคงให้บริการตามปกติ) ตั้งแต่วันที่ 30 เมษายน 2566 เป็นต้นไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทยติดอันดับที่ 59 จากการเปรียบเทียบคุณภาพชีวิตทั่วโลกของ WorlData.info และถือเป็นอันดับที่ 3 ของอาเซียน โดยได้คะแนนสูงสุดด้านความปลอดภัย
วันศุกร์ที่ 28 เมษายน 2566
28/04/2566
โฆษกรัฐบาลเผย นายกฯ ยินดี ไทยติดอันดับที่ 59 จากการเปรียบเทียบคุณภาพชีวิตทั่วโลกของ WorlData.info และถือเป็นอันดับที่ 3 ของอาเซียน โดยได้คะแนนสูงสุดด้านความปลอดภัย
โฆษกรัฐบาลเผย นายกฯ ยินดี ไทยติดอันดับที่ 59 จากการเปรียบเทียบคุณภาพชีวิตทั่วโลกของ WorlData.info และถือเป็นอันดับที่ 3 ของอาเซียน โดยได้คะแนนสูงสุดด้านความปลอดภัย
วันที่ 28 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับผลการเปรียบเทียบคุณภาพชีวิตทั่วโลก (Comparison of quality of life worldwide) จากเว็บไซต์ WorlData.info ซึ่งเป็นฐานเก็บข้อมูลที่ครอบคลุม สําหรับการวิเคราะห์และการเปรียบเทียบข้อมูลต่าง ๆ ทั่วโลก โดยได้จัดลําดับให้ประเทศไทยอยู่อันดับที่ 59 ด้วยคะแนนเฉลี่ยอยู่ที่ 55 คะแนน และเป็นอันดับ 3 ของอาเซียน
โฆษกประจําสํานักนายกรัฐมนตรี กล่าวว่า เว็บไซต์ WorlData.info จัดอันดับคุณภาพชีวิต (Quality of life) โดยการเปรียบเทียบคุณภาพชีวิตใน 134 ประเทศทั่วโลก โดยประเทศไทยได้รับการจัดอันดับที่ 59 มีคะแนนเฉลี่ย 55 คะแนน จากดัชนี 7 ด้าน ประกอบด้วย 1. ด้านเสถียรภาพทางการเมืองและเศรษฐกิจ (Political and economic stability) 63 คะแนน 2. ด้านระบบกฎหมายและสิทธิพลเมือง (Legal system and civil rights) 40 คะแนน 3. ด้านบริการสุขภาพ (Health services) 71 คะแนน 4. ด้านความปลอดภัย (Safety) 80 คะแนน ซึ่งเป็นด้านที่ไทยได้คะแนนสูงที่สุด 5. ด้านภูมิอากาศ (Climate) 46 คะแนน 6. ด้านต้นทุนและค่าใช้จ่าย (Costs and expenses) 55 คะแนน และ 7. ด้านความเป็นที่นิยม (Popularity) 42 คะแนน โดยไทยมีคะแนนเฉลี่ยเป็นอันดับที่ 3 ในอาเซียนรองจากสิงคโปร์ซึ่งมีคะแนนเฉลี่ยอยู่ที่ 71 คะแนน และมาเลเซีย 58 คะแนน
“นายกรัฐมนตรียินดีต่อผลการจัดอันดับดังกล่าว สะท้อนถึงความจริงจัง และความสามารถในการบริหารจัดการ ดําเนินมาตรการด้านความปลอดภัย รวมถึงการดําเนินงานที่ผ่านมาของรัฐบาล ซึ่งสําหรับรัฐบาลแล้วไม่มีอะไรสําคัญกว่าความปลอดภัยของประชาชน รัฐบาลมุ่งมั่นเพื่อคุณภาพชีวิตที่ดีของประชาชนชาวไทย ตลอดจนเป็นการสร้างความเชื่อมั่นให้แก่นักท่องเที่ยวต่างชาติที่ต้องการเดินทางมาท่องเที่ยวที่ประเทศไทยอีกด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-คณะผู้แทนไทย ร่วมประชุมหารือความร่วมมือสูงสุด กับศูนย์ควบคุมและป้องกันโรคแห่งชาติ ประเทศสหรัฐอเมริกา
วันศุกร์ที่ 28 เมษายน 2566
คณะผู้แทนไทย ร่วมประชุมหารือความร่วมมือสูงสุด กับศูนย์ควบคุมและป้องกันโรคแห่งชาติ ประเทศสหรัฐอเมริกา
รองปลัดกระทรวงสาธารณสุข นําคณะผู้แทนไทย ประชุมหารือความร่วมมือสูงสุดกับศูนย์ควบคุมและป้องกันโรคแห่งชาติ ประเทศสหรัฐอเมริกา พร้อมเยี่ยมชมและแลกเปลี่ยนประสบการณ์ในการดําเนินงาน
รองปลัดกระทรวงสาธารณสุข นําคณะผู้แทนไทย ประชุมหารือความร่วมมือสูงสุดกับศูนย์ควบคุมและป้องกันโรคแห่งชาติ ประเทศสหรัฐอเมริกา พร้อมเยี่ยมชมและแลกเปลี่ยนประสบการณ์ในการดําเนินงาน เช่น การจัดการเหตุฉุกเฉินทางสาธารณสุข เทคโนโลยีและนวัตกรรม การป้องกันโรคไข้หวัดใหญ่และโรคระบบทางเดินหายใจอื่น ๆ รวมทั้งมาตรการโรคไม่ติดต่อ มาตรการในแรงงานต่างด้าว และการป้องกันการติดเชื้อ HIV ก่อนสัมผัสเชื้อ
นายแพทย์พงศ์เกษม ไข่มุกด์ รองปลัดกระทรวงสาธารณสุข เปิดเผยว่า ได้เป็นหัวหน้าคณะ นําผู้บริหารระดับสูง กระทรวงสาธารณสุข ได้แก่ นพ.ธเรศ กรัษนัยรวิวงค์ อธิบดีกรมควบคุมโรค นพ.พงศธร พอกเพิ่มดี นพ.กิตติ์พงศ์ สัญชาตวิรุฬห์ นพ.จักรรัฐ พิทยาวงศ์อานนท์ นพ.วิชาญ บุญกิติกร นพ.อาชวินทร์ โรจนวิวัฒน์ นพ.สุรัคเมธ มหาศิริมงคล นพ.สฤษดิ์เดช เจริญชัย ดร.มะลิวัลย์ ยืนยงสุวรรณ สพญ.ดาริกา กิ่งเนตร นางจุฑาธิป วิวัฒนาพันธุ์ และนางสาวอิสริยาภรณ์ คันธา เข้าเยี่ยมชมศูนย์ควบคุมและป้องกันโรคแห่งชาติ สหรัฐอเมริกา (U.S.CDC) เมืองแอตแลนตา มลรัฐจอร์เจีย ประเทศสหรัฐอเมริกา ระหว่างวันที่ 17 – 18 เมษายน 2566 ที่ผ่านมา พร้อมหารือประเด็นความร่วมมือสูงสุดระหว่าง ศูนย์ควบคุมและป้องกันโรคแห่งชาติ สหรัฐอเมริกา กับกระทรวงสาธารณสุขไทย
นอกจากนี้ ยังได้ร่วมแลกเปลี่ยนแนวทางการดําเนินงาน ประสบการณ์ กับผู้แทนด้านต่าง ๆ ของศูนย์ควบคุมและป้องกันโรคแห่งชาติ ประเทศสหรัฐอเมริกา เช่น การจัดการเหตุฉุกเฉินทางสาธารณสุขและโครงสร้างพื้นฐานด้านการสาธารณสุข เทคโนโลยีและนวัตกรรม Data Modernization การปรับปรุงการป้องกันโรคไข้หวัดใหญ่และโรคระบบทางเดินหายใจอื่น ๆ มาตรการโรคไม่ติดต่อ มาตรการในแรงงานต่างด้าว และการป้องกันการติดเชื้อ HIV ก่อนสัมผัสเชื้อ เป็นต้น
**********************************************28 เมษายน 2566
รัฐบาลไทย-ข่าวทำเนียบรัฐบาล-กรมเจ้าท่า ลงนามร่วมสถาบันการตรวจเรือ ตามประมวลว่าด้วยองค์กรที่ได้รับการยอมรับ (Code for Recognized Organizations; RO Code)
วันศุกร์ที่ 28 เมษายน 2566
กรมเจ้าท่า ลงนามร่วมสถาบันการตรวจเรือ ตามประมวลว่าด้วยองค์กรที่ได้รับการยอมรับ (Code for Recognized Organizations; RO Code)
...
วันที่ 28 เมษายน 2566 นายกริชเพชร ชัยช่วย รักษาราชการแทนอธิบดีกรมเจ้าท่า เป็นประธานฯ ในพิธีลงนามในบันทึกข้อตกลงเพื่อยอมรับและผูกพันในการปฏิบัติตามข้อกําหนดและเงื่อนไขการตรวจเรือและออกใบสําคัญรับรองตามอนุสัญญาระหว่างประเทศและพิธีสาร ณ ห้องประชุมอาคาร 2 ชั้น 2 กรมเจ้าท่า
ตามที่กรมเจ้าท่ามีภารกิจต้องดําเนินการกําหนดหลักเกณฑ์ วิธีการและเงื่อนไขในการประกาศกําหนด รวมถึงกํากับดูแลการดําเนินการของสถาบันการตรวจเรือในการตรวจและออกใบสําคัญรับรองการตรวจเรือจากกรมเจ้าท่า ให้สอดคล้องกับอนุสัญญาและพิธีสารที่เกี่ยวข้อง และเป็นไปตามมาตรฐานตามประมวลว่าด้วยองค์กรที่ได้รับการยอมรับ (Code for Recognized Organizations; RO Code)
กรมเจ้าท่า จึงได้จัดพิธีลงนาม ระหว่างกรมเจ้าท่าและสถาบันการตรวจเรือ ลอยด์ส รียิสเตอร เอเชีย (LLOYD’S REGISTER ASIA) เพื่อให้เป็นไปตามประกาศกรมเจ้าท่าที่ 257/2565 เรื่องแบบบันทึกข้อตกลงเพื่อยอมรับและผูกพันในการปฏิบัติตามข้อกําหนดและเงื่อนไขการตรวจเรือและออกใบสําคัญรับรองตามอนุสัญญาระหว่างประเทศและพิธีสาร ให้เป็นไปด้วยความเรียบร้อยและเป็นการแก้ไขสิ่งที่ถูกตรวจพบในการตรวจประเมินจาก IMO ในหัวข้อ RO Delegation หัวข้อย่อย Authorization of RO and RO Agreement​ โดยพิธีลงนามในบันทึกข้อตกลงเพื่อยอมรับและผูกพันในการปฏิบัติตามข้อกําหนดและเงื่อนไขการตรวจเรือและออกใบสําคัญรับรองตามอนุสัญญาระหว่างประเทศและพิธีสาร ระหว่างกรมเจ้าท่า และสถาบันการตรวจเรือ ลอยด์ส รียิสเตอร เอเชีย (LLOYD’S REGISTER ASIA) เรียบร้อยแล้ว จะส่งผลให้การตรวจเรือ มีประสิทธิภาพ เกิดความเรียบร้อย เป็นไปตามมาตรฐานสากลตามที่ IMO กําหนดต่อไป
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในโอกาส คณะนักกีฬา ผู้บริหาร และเจ้าหน้าที่ เข้าพบเพื่ออำลาเพื่อไปแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา
วันศุกร์ที่ 28 เมษายน 2566
28/04/2566
คํากล่าว พลเอก ประยุทธ์ จันทร์โอชา นายกรัฐมนตรี ในโอกาส คณะนักกีฬา ผู้บริหาร และเจ้าหน้าที่ เข้าพบเพื่ออําลาเพื่อไปแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา
คํากล่าว พลเอก ประยุทธ์ จันทร์โอชา นายกรัฐมนตรี ในโอกาส คณะนักกีฬา ผู้บริหาร และเจ้าหน้าที่ เข้าพบเพื่ออําลาเพื่อไปแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา วันพุธที่ 26 เมษายน 2566
ผมมีความยินดีและเป็นเกียรติอย่างยิ่งที่ได้มาพบปะและต้อนรับคณะนักกีฬา ผู้ฝึกสอน และเจ้าหน้าที่ทุกท่าน ที่จะเดินทางไปเข้าร่วมการแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา ในวันนี้
ผมขอแสดงความยินดีแก่นักกีฬาไทยที่เป็นตัวแทนประเทศไทยไปร่วมการแข่งขันกีฬาซีเกมส์ในครั้งนี้ ซึ่งได้แสดงถึงความสามารถด้านกีฬาจนเป็นที่ประจักษ์ การได้รับคัดเลือกให้เป็นตัวแทน
ของชาติไทยไปร่วมการแข่งขันกีฬา จึงถือเป็นความภาคภูมิใจแก่ตนเองและครอบครัว ซึ่งนอกจาก
จะเป็นการเพิ่มพูนประสบการณ์และทักษะเชิงกีฬาแล้ว ท่านยังมีโอกาสได้ทําหน้าที่เป็นทูตวัฒนธรรมของประเทศไทย เพื่อนําความเป็นไทยไปเผยแพร่แก่นานาประเทศอีกด้วย
ผมขอเป็นกําลังใจให้คณะนักกีฬาไทย ผู้ฝึกสอน รวมถึงผู้ที่เกี่ยวข้องทุกคน ขอให้ทําหน้าที่อย่างเต็มความสามารถ ปฏิบัติตามกฎ กติกา มารยาทของการแข่งขัน รู้แพ้ รู้ชนะ รู้อภัย มีน้ําใจเป็นนักกีฬา เคารพกติกา และระลึกเสมอว่า การแข่งขันกีฬาเป็นการเชื่อมสัมพันธไมตรีและสร้างมิตรภาพระหว่างกัน
ซึ่งเป็นเรื่องสําคัญที่จะทําให้การแข่งขันเป็นไปอย่างราบรื่นและประทับอยู่ในความทรงจําของทุกคนตลอดไป
ผมขอขอบคุณคณะกรรมการโอลิมปิคแห่งประเทศไทย ในพระบรมราชูปถัมภ์ การกีฬาแห่งประเทศไทย รวมทั้งผู้สนับสนุนทัพนักกีฬาไทยในทุก ๆ ด้าน ทั้งภาครัฐ ภาคเอกชน ตลอดจนผู้ฝึกสอน และเจ้าหน้าที่ที่เกี่ยวข้องทุกท่าน ที่มีส่วนร่วมในการขับเคลื่อนพัฒนาวงการกีฬาของชาติตลอดมา
ในโอกาสนี้ ผมขออวยพรให้นักกีฬาทุกท่านประสบความสําเร็จในการแข่งขันซีเกมส์
ครั้งที่ 32 เพื่อนําชื่อเสียง เกียรติยศ และความภาคภูมิใจมาสู่ประเทศชาติของเรา และขอให้ทุกท่านเดินทางโดยสวัสดิภาพ
ขอบคุณครับ
รัฐบาลไทย-ข่าวทำเนียบรัฐบาล-กระทรวงยุติธรรม​ พิจารณาช่วยเหลือผู้เสียหายและจำเลยในคดีอาญา​
วันศุกร์ที่ 28 เมษายน 2566
28/04/2566
กระทรวงยุติธรรม​ พิจารณาช่วยเหลือผู้เสียหายและจําเลยในคดีอาญา​
กระทรวงยุติธรรม​ พิจารณาช่วยเหลือผู้เสียหายและจําเลยในคดีอาญา​ พร้อมอนุมัติเยียวยากรณีผู้เสียหายถูกกลุ่มวัยรุ่นดักทําร้ายร่างกายจนเสียชีวิต กรณีผู้เสียหายอุทธรณ์ และกรณีจําเลย รวม ๑๘ ราย เป็นเงินกว่า ๒.๕ ล้านบาท
ในวันพฤหัสบดีที่ ๒๗ เมษายน ๒๕๖๖ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๔/๒๕๖๖ โดยมี​ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ​ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา​ ผู้ทรงคุณวุฒิด้านการคุ้มครองสิทธิและเสรีภาพ ผู้แทนสํานักงานศาลยุติธรรม สํานักงานอัยการ สํานักงานตํารวจแห่งชาติ สภาทนายความ กระทรวงการพัฒนาสังคมและความมั่นคงของมนุษย์ สํานักงานคณะกรรมการกํากับและส่งเสริมการประกอบธุรกิจประกันภัย และผู้แทนจากสํานักงานยุติธรรมจังหวัด ๒๗ จังหวัด เข้าร่วมฯ​ ณ ห้องประชุม ๕-๐๑ ชั้น ๕ อาคารกระทรวงยุติธรรม และผ่านทางออนไลน์ระบบ Cisco Webex Meetings
โดยที่ประชุมได้ร่วมกันพิจารณาคําขออุทธรณ์กรณีผู้เสียหายถูกกลุ่มผู้ต้องหาทําร้ายร่างกายจนเสียชีวิต ขณะนั่งโดยสารท้ายรถกระบะเพื่อเดินทางกลับบ้าน ซึ่งเหตุเกิดในพื้นที่จังหวัดศรีสะเกษ โดยคณะกรรมการได้พิจารณาให้ความช่วยเหลือตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙) เป็นเงิน ๑๑๐,๐๐๐ บาท อีกทั้ง ได้ร่วมพิจารณาคําขอกรณีผู้เสียหายอุทธรณ์และกรณีจําเลย รวมจํานวนทั้งสิ้น ๔๗ ราย ซึ่งที่ประชุมมีมติอนุมัติให้ความช่วยเหลือแก่ผู้เสียหายและจําเลย รวม ๑๘ ราย เป็นเงินจํานวนทั้งสิ้น ๒,๕๗๒,๗๔๔ บาท
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จะดำเนินการเรียกกำลังพลสำรองของหน่วยบรรจุกำลังสำรอง ของสำนักงานปลัดกระทรวงกลาโหม จำนวน 28 นาย เข้ารับราชการทหารเพื่อตรวจสอบ จำนวน 1 วัน
วันศุกร์ที่ 28 เมษายน 2566
สํานักงานปลัดกระทรวงกลาโหม จะดําเนินการเรียกกําลังพลสํารองของหน่วยบรรจุกําลังสํารอง ของสํานักงานปลัดกระทรวงกลาโหม จํานวน 28 นาย เข้ารับราชการทหารเพื่อตรวจสอบ จํานวน 1 วัน
...
จึงขอเชิญชวน นายทหารสัญญาบัตรกองหนุน นายทหารประทวนกองหนุน พลทหารกองหนุน ทหารหญิงพ้นราชการ หรือบุคลลทั่วไปชายและหญิงอายุ 18 ปีขึ้นไป ที่มีความสนใจสมัครเข้าเป็นกําลังพลสํารองผ่านทางเว็บไซต์ สํานักงานปลัดกระทรวงกลาโหมhttp://opsd.mod.go.th/spare-66.aspx ได้ตั้งแต่ 12 เมษายน ถึง 7 พฤษภาคม 2566
รัฐบาลไทย-ข่าวทำเนียบรัฐบาล-เตรียมแจก 6 พันธุ์ข้าวทรงปลูกพระราชทาน เนื่องในวันพืชมงคล ปี 2566
วันศุกร์ที่ 28 เมษายน 2566
เตรียมแจก 6 พันธุ์ข้าวทรงปลูกพระราชทาน เนื่องในวันพืชมงคล ปี 2566
.....
เนื่องในวันพระราชพิธีพืชมงคลจรดพระนังคัลแรกนาขวัญปีนี้ กรมการข้าว ขอพระราชทานพระบรมราชานุญาต จากพระบาทสมเด็จพระเจ้าอยู่หัว นําเมล็ดพันธุ์ข้าวทรงปลูกพระราชทานทั้งหมด 6 พันธุ์ จํานวน 2,244 กิโลกรัม นําเข้าพระราชพิธีพืชมงคลจรดพระนังคัลแรกนาขวัญ ที่จะจัดขึ้นในวันที่ 16 - 17 พ.ค. 66 และนําไปบรรจุซองพลาสติก จํานวน 400,000 ซอง เพื่อแจกจ่ายให้ผู้สนใจและชาวนาทั่วประเทศ รับไปเป็นมิ่งขวัญและสิริมงคล ประกอบด้วย
.
1. ข้าวขาวดอกมะลิ 105 ข้าวเจ้าที่ทนแล้ง และทนต่อสภาพดินเปรี้ยวและดินเค็มได้ คุณภาพข้าวสุก อ่อนนุ่ม มีกลิ่นหอม
2. ข้าวปทุมธานี 1 ข้าวเจ้าที่ให้ผลผลิตสูง ต้านทานเพลี้ยกระโดดสีน้ําตาล เพลี้ยกระโดดหลังขาว โรคไหม้ และโรคขอบใบแห้ง
3. ข้าว กข 43 ข้าวเจ้าที่ไม่ไวต่อช่วงแสง หุงต้มรับประทานดี สุกนุ่ม มีกลิ่นหอมอ่อน ค่อนข้างต้านทานต่อโรคไหม้และเพลี้ยกระโดดสีน้ําตาล
4. ข้าว กข 85 ข้าวเจ้าพื้นแข็งไม่ไวต่อช่วงแสง ปลูกได้ทั้งนาปีและนาปรัง ทนต่อสภาพอากาศเย็น ให้ผลผลิตสูงถึง 862 กิโลกรัมต่อไร่
5. ข้าว กข 78 พันธุ์ข้าวประเภทพื้นนุ่ม ลักษณะเด่นพิเศษ ข้าวสุกนุ่ม ค่อนข้างเหนียว
ข้าว กข 6 ข้าวเหนียวให้ผลผลิตสูงและทนแล้งดีกว่าพันธุ์เหนียวสันป่าตอง คุณภาพการหุงต้มดี มีกลิ่น ต้านทานโรคใบจุดสีน้ําตาล
ผู้สนใจพันธุ์ข้าวพระราชทาน สามารถสอบถามได้ที่ กรมการข้าว กองเมล็ดพันธุ์ข้าว โทร. 0-2561-3794 และศูนย์เมล็ดพันธุ์ข้าวทั้ง 29 แห่ง ศูนย์วิจัยข้าวทั้ง 27 แห่ง และสถาบันวิทยาศาสตร์ข้าว จังหวัดสุพรรณบุรี
.
นอกจากนี้ ยังเปิดให้ผู้ที่สนใจขอรับเมล็ดพันธุ์พระราชทาน ผ่านการลงทะเบียนออนไลน์ได้ที่ https://rice.moac.go.th/ ตั้งแต่บัดนี้ - 3 พ.ค. 66 เมื่อลงทะเบียนแล้ว สามารถไปรับได้ที่สํานักงานเกษตรจังหวัด หรือสํานักงานเกษตรอําเภอใกล้บ้าน ตั้งแต่วันที่ 18 พ.ค. - 16 มิ.ย. 66 เป็นต้นไป
Cr. กรมการข้าว
#ไทยคู่ฟ้า #สื่อสารรัฐบาลไทย
-------------------